Στήβεν Αλεξάντερ

Ο Στήβεν Αλεξάντερ (Stephen Alexander, 1 Σεπτεμβρίου 1806 – 25 Ιουνίου 1883) ήταν Αμερικανός αστρονόμος, μαθηματικός και πανεπιστημιακός. Γεννήθηκε στην πόλη Σκενέκταντυ της πολιτείας της Νέας Υόρκης Ο Αλεξάντερ ήταν κουνιάδος του σημαντικού φυσικού Τζόζεφ Χένρι, που ήταν ο πρώτος ιστορικά γραμματέας στο Ίδρυμα Σμιθσόνιαν, και συνεργάσθηκε στενά μαζί του. Σπούδασε στο Union College του Σκενέκταντυ, από όπου απεφοίτησε το 1824, και κατόπιν στο Θεολογικό Σεμινάριο του Πρίνστον, από όπου απεφοίτησε το 1832.

 Ο Αλεξάντερ άρχισε να διδάσκει μαθηματικά στο Πανεπιστήμιο Πρίνστον ήδη από το 1832 και αργότερα έγινε καθηγητής της αστρονομίας και των μαθηματικών εκεί. Υπήρξε υπέρμαχος της ανεγέρσεως του πρώτου αστεροσκοπείου του Πρίνστον.Ο Αλεξάντερ εκλέχθηκε μέλος της Αμερικανικής Φιλοσοφικής Εταιρείας το 1839. Το 1860 ήταν επικεφαλής αποστολής στην ακτή του Λαμπραντόρ προκειμένου να παρατηρήσουν την έκλειψη Ηλίου που έγινε στις 18 Ιουλίου εκείνου του έτους. Ο Αλεξάντερ παρετήρησε επίσης τις ηλιακές εκλείψεις του 1854 και του 1869.Ο αστρονόμος υπήρξε ένα από τα αρχικά μέλη της Αμερικανικής Εθνικής Ακαδημίας Επιστημών, από την ίδρυσή της το 1863, καθώς και της Αμερικανικής Ενώσεως για την Προαγωγή της Επιστήμης, διατελώντας και πρόεδρος της τελευταίας το 1859. Από τις κυριότερες εργασίες του ήταν η «Φυσικά φαινόμενα παρατηρούμενα κατά τις εκλείψεις Ηλίου» (την οποία ανέγνωσε ενώπιον της Αμερικανικής Φιλοσοφικής Εταιρείας το 1848), οι «Θεμελιώδεις αρχές των μαθηματικών» (την οποία ανέγνωσε ενώπιον της Αμερικανικής Ενώσεως για την Προαγωγή της Επιστήμης το ίδιο έτος) και μία ακόμα με θέμα την «Προέλευση των μορφών και οι σημερινές συνθήκες ορισμένων αστρικών σμηνών και αρκετών εκ των νεφελωματων» (1850). Επίσης έγραψε για τη «μορφή και ισημερινές διαμέτρους των αστεροειδών πλανητών», καθώς και για «αρμονίες στη διάταξη του Ηλιακού Συστήματος που φαίνεται να επιβεβαιώνουν την νεφελωματική υπόθεση του Λαπλάς» (ανακοινώθηκε στην Εθνική Ακαδημία Επιστημών). Ο Στήβεν Αλεξάντερ πέθανε στο Πρίνστον σε ηλικία 76 ετών «μετά από μακρά ασθένεια». Ανάμεσα σε άλλα αξιοσημείωτα συγγράμματα, ο Αλεξάντερ δημοσίευσε τα εξής: Fundamental Principles of Mathematics (= «Οι θεμελιώδεις αρχές των μαθηματικών») Statement and Exposition of Certain Harmonies of the Solar System (= «Περί αρμονιών τινών του Ηλιακού Συστήματος»), έκδοση του Ιδρύματος Σμιθσόνιαν, 1875 «Book of Members, 1780-2010: Chapter A» (PDF). American Academy of Arts and Sciences. Ανακτήθηκε στις 14 Απριλίου 2011 – μέσω www.amacad.org. Hockey, Thomas (2009). «Alexander, Stephen». The Biographical Encyclopedia of Astronomers. Springer Publishing. ISBN 978-0-387-31022-0. http://www.springerreference.com/docs/html/chapterdbid/58035.html. Ανακτήθηκε στις August 22, 2012. Johnson, Rossiter, επιμ. (1906). «Alexander, Stephen». Alexander, Stephen. 1. Βοστώνη: American Biographical Society, σελ. 77. https://en.wikisource.org/wiki/The_Biographical_Dictionary_of_America/Alexander,_Stephen. Ανακτήθηκε στις November 19, 2020. Αυτό το λήμμα περιλαμβάνει κείμενο από αυτή την πηγή, που είναι κοινό κτήμα. Leonard, John William; Marquis, Albert Nelson, επιμ.. (1963), Who Was Who in America: Historical Volume 1607-1896, Σικάγο: Quincy Who's Who «Stephen Alexander». Εθνική Ακαδημία Επιστημών (ΗΠΑ). Ανακτήθηκε στις 19 Δεκεμβρίου 2017 – μέσω www.nasonline.org. Βιογραφική σημείωση από την Εθνική Ακαδημία Επιστημών